নেপালে সেমিনারে গিয়ে আটকে পড়েছেন ৪ জন PHD স্কলার

অজয় সাহ, আলিপুরদুয়ার: একটি আন্তর্জাতিক সেমিনারে (International Seminar) যোগ দিতে গিয়েছিলেন চারজন PHD স্কলার (PhD scholars) ।  এই গিয়ে এই বাংলার তিন জন সহ নেপালের (Nepal)  কাঠমান্ডুতে (Kathmandu) আটকে পড়েছেন চার ছাত্রছাত্রী। সোশ্যাল মিডিয়া বন্ধকে কেন্দ্র করে অগ্নিগর্ভ হয়ে ওঠে নেপাল। আন্দোলনের চাপে প্রধানমন্ত্রীর পদ থেকে ইস্তফা দেন কেপি শর্মা ওলি। একাধিক নেতা, মন্ত্রী, প্রাক্তন প্রধানমন্ত্রীর ঘর জ্বালিয়ে দেওয়া হয়েছে। বিপর্যস্ত নেপালের সাধারণ জনজীবন।

আলিপুরদুয়ারের বারোবিশার এক ছাত্রী সহ, কোচবিহারের দিনহাটা ও জলপাইগুড়ির এক জন করে ছাত্র ও ত্রিপুরার আগরতলার এক ছাত্র রয়েছে ওই দলে। নেপালের কাঠমান্ডুতে ৫ সেপ্টেম্বর কাঠমান্ডু সেন্ট্রাল কলেজে জলবায়ু পরিবর্তন এবং এর প্রভাব সম্পর্কিত বিশ্ব কংগ্রেস (CCIE ২০২৫) এ যোগ দিতে তারা সেখানে গিয়েছিল।

আরও পড়ুন- শমীক ভট্টাচার্যের গাড়ি ঘিরে বিক্ষোভ, তুমুল উত্তেজনা

ওই সম্মেলন ৮ তারিখে শেষ হয়েছে। তারা কাঠমান্ডুর পশুপতি নাথ মন্দিরের কাছে হোটেলে আটকা পড়ে রয়েছে। ৯ তারিখ তাদের ফেরার কথা ছিল, কিন্তু গন্ডগোল শুরু হাওয়ায় আটকে পড়ে।

নেপালে আটকে পাড়ার ছাত্রদের নাম

১. মণিহার তালুকদার, বারোবিশা আলিপুরদুয়ার

২. সৌভিক চক্রবর্তী, দিনহাটা, জেলা- কোচবিহার,

৩. স্বপ্নজিৎ চৌধুরী,, আগরতলা,

৪. ময়ুখ ভট্টাচার্য, জলপাইগুড়ি,

আরও পড়ুন- অগ্নিগর্ভ নেপালে আটকে বহু স্বর্ণকর্মী! উৎকণ্ঠায় দিন গুনছে পরিবার

প্রসঙ্গত, পুজোর আগেই সরকার বিরোধী আঁচে জ্বলছে নেপাল। পর্যটনের মরশুমে ভাটা। পুজোর সময় কাঠমান্ডু (Kathmandu), পোখরা (Pokhara), নাগরকোট (Nagarkot), লুম্বিনি (Lumbini) কিংবা এভারেস্ট বেস ক্যাম্প (Everest Base camp) সবই নতুন সাজে সেজে ওঠে, এবার আর তেমনটা হবে না।  বিক্ষোভের আগুনে জ্বলছে নেপাল। নেপালে অশান্তির জেরে ইন্দো-নেপাল সীমান্তে জারি হয়েছে হাই অ্যালার্ট। সীমান্তের অশান্তির জেরে আতঙ্কে বহু ভারতীয় নেপাল থেকে দেশে ফিরছেন। নেপালে বসবাসকারী ভারতীদের সতর্ক থাকার নির্দেশ দিয়েছে বিদেশমন্ত্রক। ঘরের বাইরে বের হতে নিষেধ করা হয়েছে।

দেখুন আরও খবর–